CELEX: 62010CN0258
Language: da
Date: 2010-05-25 00:00:00
Title: Sag C-258/10: Anmodning om præjudiciel afgørelse indgivet af Tribunalul Dâmbovița (Rumænien) den 25. maj 2010 — Nicușor Grigore mod Regia Națională a Pădurilor Romsilva — Direcția Silvică București

14.8.2010   
            
            
               DA
            
            
               Den Europæiske Unions Tidende
            
            
               C 221/20
            
         Anmodning om præjudiciel afgørelse indgivet af Tribunalul Dâmbovița (Rumænien) den 25. maj 2010 — Nicușor Grigore mod Regia Națională a Pădurilor Romsilva — Direcția Silvică București
   (Sag C-258/10)
   ()
   2010/C 221/33
   Processprog: rumænsk
   
      Den forelæggende ret
   
   Tribunalul Dâmbovița
   
      Parter i hovedsagen
   
   
      Sagsøger: Nicușor Grigore
   
      Sagsøgt: Regia Națională a Pădurilor Romsilva — Direcția Silvică București
   
      Præjudicielle spørgsmål
   
   
               1)
            
            
               Er det tidsrum, i hvilket en skovfoged med en daglig arbejdstid på 8 timer (jf. den individuelle arbejdskontrakt) er forpligtet til at føre tilsyn med en nærmere bestemt skovpart, hvorved han disciplinært, økonomisk, formueretligt eller strafferetsligt, er ansvarlig for skader konstateret inden for den forvaltede skovpart, uanset tidspunktet for skadernes opståen, omfattet af begrebet »arbejdstid« efter betydningen i artikel 2, stk. 1, i Europa-Parlamentets og Rådets direktiv 2003/88/EF om visse aspekter i forbindelse med tilrettelæggelse af arbejdstiden? (1)
               
            
         
               2)
            
            
               Har det ved besvarelsen af det første spørgsmål nogen betydning, om skovfogeden har bopæl i en tjenestebolig inden for den forvaltede skovpart?
            
         
               3)
            
            
               Foreligger der en overtrædelse af bestemmelserne i artikel 6 med overskriften »Maksimal ugentlig arbejdstid« i direktiv 2003/88/EF, såfremt skovfogeden ifølge lovkravene reelt skal føre permanent tilsyn med den forvaltede skovpart, selv om den individuelle arbejdskontrakt fastlægger en arbejdstid på højst 8 timer dagligt og 40 timer ugentligt?
            
         
               4)
            
            
               Hvis det første spørgsmål besvares bekræftende, er arbejdsgiveren da forpligtet til at betale løn eller tilsvarende honorar for det tidsrum, hvori skovfogeden er forpligtet til at føre tilsyn med skoven?
            
         
               5)
            
            
               Hvis det første spørgsmål besvares benægtende, hvilken retsforskrift regulerer da den tid, i hvilken en skovfoged er ansvarlig for tilsyn med den forvaltede skov?
            
         
      (1)  EUT L 299 af 18.11.2003, s. 9-19.